Kongens gate 30 (Moss)

Kongens gate 30 er en vernet bolig midt i sentrum av Moss. Bygget har kulturminne-id 231555. Da boligen ble registrert første gang i år 1800 hadde den matrikkelnummer 116. Ved neste folketelling i 1841 hadde bygningen matrikkelnummer 121, dette ble værende helt til folketellingen i 1884. Da fikk bygningen adressen Kongens gate 30, som den har holdt på siden den gang. Kongens gate 30 ligger i veien som tidligere var hovedvei mellom Christiania og København.

Historie 
Bygget som først ble registrert år 1800, ble brukt som både forretningsbygg og bolig. Det var Hans Nicolay Andresen som i 1875 starten handel her, han startet et møbelmagasin med tilhørende møbellager. Fram til Hans Nicolay opprettet bedriften sin var det mange som bodde her, vi har listet opp de vi vet har bodd der lengre ned i artikkelen. Bygningen var i 1860 forsikret for 2100 spesiedaler. Da spesiedaler ble endret til norskkrone i 1874, ble det bestemt at 1 spesiedal tilsvarte 4 kr, 2100 spesiedaler tilsvarte 8400 kr på den tiden. Inflasjonskalkulatoren til Norges bank forteller oss at dette tilsvarer ca 595 000 kr i dagens kronekurs. Etter bybrannen i 1881 sto det nye bygget allerede klart i 1883, dette var mulig fordi H. Nicolay Andresen hadde forsikret bygget sitt. Branntakst var veldig dyrt fordi bybranner forekom oftere før i tiden. Andresen hadde branntakst noe som viser at de hadde god råd og dermed var en del av borgerskapet. Den nye bygningen ble forsikret for 23.000 kr. Norges bank sin inflasjonskalkulator forteller oss at det er 1 586 459 kr etter dagens kronekurs.

Bybrann 
Bygget som står på Kongens gate 30 i dag er ikke det samme som sto der på starten av 1800-tallet.16. juli 1881 brøt det ut brann i Moss Bryggeri i Kongens gate 15. Brannen kostet 39 hus og flere ble totalskadet, der i blant Kongens gate 30. Årsaken til brannen ble aldri slåttfast, men man vet at brannen kunne spre seg på et så stort område fordi husene var bygd i tre og sto veldig nærme hverandre. Bygningen ble totalskadet og måtte derfor rives. 

Etter bybrannen i 1881 ble det innført murtvang i hele Moss sentrum, og alle bygninger som hadde brent ned i bybrannen måtte dermed bygges opp i mur. Huset i  Kongens gate 30 stod ferdig bygd allerede i1883.

Byggestruktur i historisk kontekst 
Bygningen er arkitektonisk typisk for mossehistorien. Den viser ulike stilidealer, men er enhetlig i materialbruk med puss og stukkatur, og er i samme målestokk og gesimshøyder. Teglstein er hovedmaterialet som er brukt i denne bygningen. Bygget er utsmykket med mye stukkatur langs vinduene og under taket, dette representerte velstand. Det var ikke mange som hadde råd til slik utsmykking på huset sitt, noe som viste at eierne var en del av overklassen.

Kulturminne 
Kongens gate 30 ble bevart i 2006, det ble foreslått bevart igjen i 2015. Huset ble bevart som en del av et helhetlig historisk bymiljø fra 1800-tallet. Bygget ble bevart på grunn av dens autentisitet, representativitet og alder.

Beboere i kontekst  
Ifølge folketellingen fra 1801 var det, Carsten Carstensen(27) som sammen med sin kone Elen Olsdatter(43) bodde i Kongens gate 30, Christina Hedevig Wolf(56) bodde også her. Elen var 16 år eldre enn Carsten, noe som var høyst uvanlig for giftemål på denne tiden, likevel var de gift. 

Ifølge folketellingen fra 1841-1844 (121a) Fru A. M. Mentzeler, enke og Helvig Jensdatter, tjenestepike. (121b)var det Theodor Ullitz hans kone som bodde her sammen med deres datter Louise Ullitz. Tjenestepikene Ingeborg Syversen og Anne Olsdatter. Candidat H. Julius Knudsen og hans kone Petra Marie Blom. De bodde her sammen med deres barn, Johanne Juliusdatter og Christian Fredrik Juliusen. Deres tjenestepiker var Anne Halvorsdatter og Christiane. Det var altså 13 personer som bodde i Kongens gate 30 mellom år 1841 og 1844, de måtte bo tett og leieprisene var høye i forhold til inntekten. De som leide her var mest sannsynlig en del av arbeiderklassen, og hadde derfor ikke råd til å kjøpe egen bolig.

Familien Andresen 
1841 er første gang en Andresen er registrert som eier av Kongens gate 30. Familien eide bygningen ihvertfall frem til 1923, det er vanskelig å si når bygningen ble solgt ut av familien. Familien leide hovedsakelig ut værelser i bygården, det kostet 300 kr værelset pr år. I 1875 etablerte Hans Nicolay Andresen (sønn av Hans Andresen som var kjøper av bygget i første omgang) et møbelmagasin med tilhørende møbellager. Det at de leide ut bygården kan ha ført til at de fikk nok penger til å starte sitt eget firma. Hans Nicolay var snekkermester og var derfor meget egnet til å starte et møbelfirma. Sønnen hans Alfred Emil Andresen ble utdannet møbelarkitekt, en akademisk utdannelse som denne var forbeholdt de privilegerte i samfunnet. Alfred Emil tok senere over møbelforretningen. Dette var altså en handelsfamilie som tilhørte overklassen. På grunn av befolkningsveksten i byene økte velstanden til borgerskapet. Familien Andresen var en av de få familiene i Moss som nøt godt av den den industrielle revolusjon.

Referanser 

Byggverk i Moss
Moss' historie